எம். நாராயண ரெட்டி

எம். நாராயண ரெட்டி (M. Narayana Reddy) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1931 ஆம் ஆண்டு செப்டம்பர் மாதம் 10 ஆம் தேதியன்று இவர் பிறந்தார். வழக்கறிஞரான இவர்  இந்திய மக்களவையில் நாடாளுமன்ற உறுப்பினராகவும் ஆந்திரப் பிரதேச சட்டமன்ற உறுப்பினராகவும் இருந்தார்.

வாழ்க்கைக் குறிப்பு 
நாராயண ரெட்டி நிசாமாபாத்தில் உள்ள சுங்கெட்டு கிராமத்தில் பிறந்தார்.   சதர்காட்டு கல்லூரியிலும்  உசுமானியா பல்கலைக்கழகத்திலும்  படித்தார். 

நாராயண ரெட்டி 1967 ஆம் ஆண்டில் சுயேச்சை வேட்பாளராக வெற்றிபெற்று  நிசாமாபாத் மக்களவை உறுப்பினராக தேர்ந்தெடுக்கப்பட்டார்  மக்களவையில் தனி தெலுங்கானா பிரச்சனையை எழுப்பிய முதல் நாடாளுமன்ற உறுப்பினர் என்று அறியப்படுகிறார்.  1972 ஆம் ஆண்டு இந்திய தேசிய காங்கிரசு கட்சி  வேட்பாளராக போதானில் இருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 

நாராயண ரெட்டி 2020 ஆம் ஆண்டு பிப்ரவரி மாதம்  2 ஆம் தேதியன்று நிசாமாபாத்தில் உள்ள ஒரு தனியார் மருத்துவமனையில் 88 வயதில் இறந்தார்

மேற்கோள்கள் 

இந்திய வழக்கறிஞர்கள்
4வது மக்களவை உறுப்பினர்கள்
ஆந்திரப் பிரதேச சட்டமன்ற உறுப்பினர்கள்
2020 இறப்புகள்
1931 பிறப்புகள்
இந்திய தேசிய காங்கிரஸ் அரசியல்வாதிகள்